แรงซื้อ “บิ๊กแคป” ดัน SET ปิดพุ่ง 14 จุด รับเศรษฐกิจไทยฟื้น
SET ปิดพุ่ง 14 จุด รับแรงซื้อหุ้นบิ๊กแคป จากปัจจัยบวกตัวเลขเศรษฐกิจไทยฟื้นต่อเนื่องจากแรงหนุนภาคท่องเที่ยว สำหรับแนวโน้มพรุ่งนี้คาดแกว่งตัวไซด์เวย์ พร้อมให้แนวต้าน 1,670 จุด และแนวรับ 1,650 จุด 
SET ปิดพุ่ง 14 จุด รับแรงซื้อหุ้นบิ๊กแคป จากปัจจัยบวกตัวเลขเศรษฐกิจไทยฟื้นต่อเนื่องจากแรงหนุนภาคท่องเที่ยว สำหรับแนวโน้มพรุ่งนี้คาดแกว่งตัวไซด์เวย์ พร้อมให้แนวต้าน 1,670 จุด และแนวรับ 1,650 จุด
29 ธ.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยปรับตัวขึ้นได้ดีจากแรงเก็งกำไร แม้ว่ามูลค่าซื้อขายเบาบางช่วงใกล้วันหยุดยาวปีใหม่ และวันนี้เป็นวันสุดท้ายเปลี่ยนซีรีย์ตลาด Futures ทำให้ปลายตลาดกระตุกขึ้นมาแรง
โดยปัจจัยบวกหลักมาจากธนาคารแห่งประเทศไทย (ธปท.) รายงานตัวเลขเศรษฐกิจในเดือน พ.ย.65 บ่งชี้แนวโน้มเศรษฐกิจไทยฟื้นตัวได้อย่างต่อเนื่อง โดยเฉพาะภาคท่องเที่ยวมาช่วยหนุน และดัชนีการบริโภคภาคเอกชนก็มีแนวโน้มปรับตัวขึ้น แต่การส่งออกแผ่วลง รวมถึงการลงทุนภาคเอกชนด้วย
โดยรวมตัวเลขเศรษฐกิจไทยในเดือนพ.ย.วันนี้เห็นภาพของการค่อยๆ ฟื้นตัว ช่วยหนุนโมเมนตัมตลาดในวันนี้ แม้ว่าตลาดต่างประเทศต่างได้รับแรงกดดันจากจีนเปิดประเทศเร็วกว่าคาดก็กังวลว่าโควิดอาจจะกลับมารุนแรง ซึ่งหลายประเทศได้ออกมาตรการควบคุมนักท่องเที่ยวจากจีนกันแล้ว
สำหรับแนวโน้มวันพรุ่งนี้คาดว่าตลาดน่าจะแกว่งตัว sideway ถึง sideway up โดยมองว่าตลาดหุ้นโดยรวมจะมีแรงหนุนต่อเนื่องจากปัจจัยบวกที่รออยู่ ทำให้คนกล้าถือหุ้นข้ามปี แนะนำ “ถือ” หุ้นพื้นฐานดีที่สามารถถือข้ามปีได้ โดยให้แนวต้าน 1,670 จุด และแนวรับ 1,650 จุด  และในวันพรุ่งนี้คาดว่ากองทุนจะปรับพอร์ตรับ SET50/SET100 Rebalancing ที่จะมีผลในต้นปีหน้า
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,492.71 ล้านบาท ปิดที่ 722.00 บาท เพิ่มขึ้น 18.00 บาท
PTT มูลค่าการซื้อขาย 2,004.96 ล้านบาท ปิดที่ 32.75 บาท ราคาไม่เปลี่ยนแปลง
AOT มูลค่าการซื้อขาย 1,918.12 ล้านบาท ปิดที่ 76.25 บาท เพิ่มขึ้น 0.75 บาท
PTTEP มูลค่าการซื้อขาย 1,829.75 ล้านบาท ปิดที่ 176.00 บาท เพิ่มขึ้น 1.00 บาท
CPALL มูลค่าการซื้อขาย 1,362.94 ล้านบาท ปิดที่ 68.25 บาท เพิ่มขึ้น 0.75 บาท